**Wax ku saabsan Liisaska Sugitaanka**

**Waa maxay Rugaha Caafimaadka Takhasuska?**

Rugaha Caafimaadka takhasuska ayaa ah rugo caafimaad oo aad ka arki karto dhakhaatiir takhasus leh, xirfadlayaal caafimaadka taageera ama kalkaaliyeyaal caafimaad wax ku saabsan dhibaato caafimaad oo gaar ah. Waxaad ubaahan tahay soo-gudbin ka socota Dhakhtarkaaga Guud (GP) ama dhakhtarka qoyska, ama shaqaalaha kale ee daryeelka caafimaadka si aad u aragto dhakhtar takhasusle ah. Rugaha caafimaadka takhasuska waxaa sidoo kale loo yaqaannaa bukaan-socod eegtooyinka.

**Maxaan ugu jiraa liiska sugitaanka?**

Waxaad ku jirtaa liiska sugitaanka si aad u aragto dhakhtar ama xirfadle caafimaad oo kale oo ku saabsan dhibaatadaada caafimaad maxaa yeelay waqti xaadirkan ballamaha lama hayo. Rugaha caafimaad qaarkood waxay leeyihiin liisas sugitaan oo gaagaaban; qaar kale waxay leeyihiin liis sugitaan oo dheer.

**Sidee baan dhakhso ugu arki karaa?**

Haddii aad jeceshahay in si dhaqso leh laguu arko, waxaad dooran kartaa inaad aragto takhasusle gaar ah. Waxaad kale oo aad dhakhtarkaaga kala hadli kartaa u-gudbintaada cisbitaal kale.

**Maxaa dhacaya haddii caafimaadkayga ama xaaladdaydu is beddelaan?**

Haddii caafimaadkaagu isbedelo, fadlan utag oo arag GP-gaaga. Marka lagu jiro xaalad degdeg ah, waxaad tagtaa qolka gargaarka degdegga ah ee cisbitaalka kuugu dhow.

**kawaran haddii aanan doonayn ama aanan u baahnayn inaan ku sii jiro liiska sugitaanka?**

Fadlan noo sheeg haddii aadan u baahnayn inaad ku sii jirto liiska sugitaanka. Tusaale ahaan, waxaa lagugu arkay isbitaal kale. Tani waxay naga caawin kartaa inaan soo gaabinno liiska sugitaankeena oo aan goor hore u aragno qof kale.

**Sidee baan ku ogaanayaa ballantayda?**

Waan ku soo wici doonaa, waxaan kuu soo diri doonaa warqad ama SMS si aan kuugu sheegno in ballan la helo. Waan kuu sheegi doonnaa waxaad u baahan tahay inaad la timaadid ballanta.

**Ka waran haddii faahfaahinta xiriirkeygu is beddelaan intaan ku jiro liiska sugitaanka?**

Waa muhiim inaan haysanno faahfaahintaada hadda si aan kula soo xiriirno. Fadlan soo wac ama email noogu soo dir haddii faahfaahinta xiriirkaaga la beddelo. Tusaale ahaan, haddii aad ka guurto guriga ama aad bedesho lambarka taleefankaaga.

**Ka waran haddii aan beddelo GP-gayga?**

Waxaan sidoo kale u baahan nahay inaan la xiriirno GP-gaaga si aan ugu dirno macluumaadka ku saabsan daryeelkaaga. Fadlan noo sheeg haddii aad beddesho GP-gaaga intaad ku jirtid liiska sugitaanka.

**Ka waran haddii aan u baahdo taageero dheeraad ah?**

Fadlan noo sheeg haddii

* Adigu naafo baad tahay
* Aad u baahan tahay turjubaan ama taageero dhaqameed kale
* Aad u baahan tahay caawimaad xagga gaadiidka ah

Waxaan macluumaadkaaga ku saabsan daryeelkaaga la wadaagi doonnaa GP-gaaga iyo xirfadlayaal kale oo caafimaad oo ku lug leh daryeelkaaga